Juveliirne köide

Juveliirne köide ehk luksusköideI. Teder. Naha- ja köitekunsti ajalugu. Eesti Kunstiakadeemia, 2004 on raamatuköide, mille puhul raamatu puitkaaned on kaetud väärismetalliga, nagu kulla või hõbedaga, ning kaunistatud metallraamistusse asetatud lihvitud vääriskivide, antiiksete gemmide, emailitud metallnaastude ja -plaatide ning elevandiluust nikerdatud reljeefidega; vahel lisandub neile ka tüüpilisemaid köitematerjale nagu nahk, samet või muu tekstiil.

Pärgamentlehtede kokkuköitmise tehnika on juveliirsel köitel sama mis kõigil selle perioodi ja piirkonna köidetel. Metallkate ja muud kaunistusmaterjalid kinnitatakse puukaante külge väikeste naeltega.

 Ajaloost 
Oletatakse, et juveliirsed köited olid olemas juba hilisantiikajal, kuigi ühtki pole sellest perioodist säilinud, ja ka varakeskajast on neid väga väheThe Sion Treasure Book Covers (Christ between Saints Peter and Paul). - National Museum of Asian Art. - Smithsonian. Juveliirse köite kõrgajaks peetakse keskaega, eriti ottode ja romaani kunsti perioodi. Keskaja lõpust on väärismetallköiteid teada vähem, kuid mingil määral neid tehti (15. sajandist pärineb Viini kroonimisevangeliaari metallkate) ja üksikjuhtudel tehakse neid tänapäevani, eriti õigeusu piirkonnas, kus on tavaks altarievangeelium köita kõige säravamaid ja hinnalisemaid materjale kasutades. Juveliirsesse köitesse köideti keskajal tavaliselt suureformaadilised pärgamentkäsikirjad, mida kasutati jumalateenistustel, eelkõige vaimulike altariteenistuses kasutatavad evangeeliumid, aga ka sakramentaarid; ilmikutele mõeldud raamatutest võivad juveliirses köites olla kuninglikele isikutele erakasutuseks loodud piiblid ja tundideraamatudMagnificent Gems: Medieval Treasure Bindings. - The Morgan Library & Museum.

 Näiteid juveliirsest köitest 
 Theodelinda raamatukaaned, 7. sajandThe Earliest Western Metalwork Bookcovers, Presented by the Lombard Queen Theodelinda. - History of Information
 Lindau evangeliaar, 9. sajand
 Sankt Emmerami evangeliaar, 9. sajand
 Evangelium Longum, 9. sajandhttps://www.e-codices.unifr.ch/en/list/one/csg/0053
 Briti Raamatukogu käsikiri Add MS 11848, 9. sajand
 Otto III evangeliaar, 10.–11. sajandhttps://www.digitale-sammlungen.de/en/view/bsb00096593?page=,1
 Flandria Judithi evangeliaar, 11. sajandGospels of Judith of Flanders (MS M.708). - The Morgan Library & Museum
 Frontale sakramentaar, 11. sajandSacramentary. - The Morgan Library & Museum
 Codex aureus Pultoviensis, 11. sajand
 Mondsee evangeliaar, 11.–12. sajandThe Mondsee Gospels and Treasure Binding with the Evangelists and Crucifixion. - Walters Art Museum
 Weihenstephani Stephanus-codex, 12.–13. sajandBuchdeckel: Stephanus-Codex aus Weihenstephan. - Bayerisches Nationalmuseum
 Mstislavi evangeelium, 12. sajandMstislav Gospel (aprakos gospel). - Государственный исторический музей
 Bertholdi sakramentaar, 13. sajand
 Ada evangeliaar, köide 15. sajand
 Viini kroonimisevangeliaar, köide 15. sajand

 Viited 

 Välislingid 
 T. Forster. Hidden Treasures: Jeweled Bindings in Special Collections. - Washington University in St. Louis, April 07, 2021
 Magnificent Gems: Medieval Treasure Bindings. - The Morgan Library & Museum
 A. Gould. A Gospel Cover Crafted in the Tradition of a Medieval Treasure Binding. - Orthodox Arts Journal. May 26, 2017 (väärismetallkattega altarievangeeliumi köitmine)
 Video: Lindau Gospels Cover. - Khan Academy

Kategooria:Raamatukunst
Kategooria:Keskaja kunst
Kategooria:Köitmine